CELEX: 32021D1944
Language: lv
Date: 2021-11-02 00:00:00
Title: Eiropas Centrālās bankas Lēmums (ES) 2021/1944 (2021. gada 2. novembris), ar ko groza Lēmumu (ES) 2020/1997 par 2021. gada monētu emisijas apjoma apstiprināšanu (ECB/2021/48)

10.11.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 397/26
               
            
         EIROPAS CENTRĀLĀS BANKAS LĒMUMS (ES) 2021/1944
         (2021. gada 2. novembris),
         ar ko groza Lēmumu (ES) 2020/1997 par 2021. gada monētu emisijas apjoma apstiprināšanu (ECB/2021/48)
         EIROPAS CENTRĀLĀS BANKAS PADOME,
         ņemot vērā Līgumu par Eiropas Savienības darbību un jo īpaši tā 128. panta 2. punktu,
         tā kā:
         
                     (1)
                  
                  
                     No 1999. gada 1. janvāra Eiropas Centrālajai bankai (ECB) ir ekskluzīvas tiesības apstiprināt dalībvalstu, kuru valūta ir euro, emitēto monētu apjomu.
                  
               
                     (2)
                  
                  
                     Pamatojoties uz dalībvalstu, kuru valūta ir euro, ECB iesniegtajiem aprēķiniem par euro monētu pieprasījumu 2021. gadā, ECB ar Eiropas Centrālās bankas Lēmumu (ES) 2020/1997 (ECB/2020/57) (1) apstiprināja apgrozībai paredzēto euro monētu un euro kolekcijas monētu, kas nav paredzētas apgrozībai, kopējo apjomu 2021. gadā.
                  
               
                     (3)
                  
                  
                     Saskaņā ar Eiropas Centrālās bankas Lēmuma (ES) 2015/2332 (ECB/2015/43) (2) 3. pantu euro zonas dalībvalstij jāpaziņo ECB, ja pastāv iespēja, ka euro monētu faktiskais pieprasījums pārsniegs kalendārajam gadam apstiprināto monētu emisijas apjomu, un, ja palielinātais monētu pieprasījums turpinās, jālūdz ad hoc apstiprinājums monētu emisijas papildu apjomam attiecīgajā kalendārajā gadā.
                  
               
                     (4)
                  
                  
                     De Nederlandsche Bank 2021. gada 1. septembrī savā un Nīderlandes Finanšu ministrijas vārdā lūdza euro monētu apjomu, ko Nīderlande drīkst emitēt 2021. gadā, palielināt par papildu 50 milj. euro no 0,1 milj. euro līdz 50,1 milj. euro, lai tā varētu reaģēt uz neparedzētu monētu pieprasījuma pieaugumu Covid-19 pārvietošanās ierobežojumu mīkstināšanas, veikalu atvēršanas un sezonālu seku dēļ.
                  
               
                     (5)
                  
                  
                     Latvijas Banka 2021. gada 8. septembrī lūdza euro monētu apjomu, ko Latvija drīkst emitēt 2021. gadā, palielināt par papildu 5,1 milj. euro no 5,7 milj. euro līdz 10,8 milj. euro, lai tā varētu reaģēt uz neparedzētu monētu pieprasījuma pieaugumu Covid-19 ietekmes dēļ uz monētu apgrozību Latvijā.
                  
               
                     (6)
                  
                  
                     Národná banka Slovenska 2021. gada 4. oktobrī lūdza euro monētu apjomu, ko Slovākija drīkst emitēt 2021. gadā, palielināt par papildu 2 milj. euro no 16 milj. euro līdz 18 milj. euro, reaģējot uz lielāku euro monētu neto emisiju salīdzinājumā ar 2020. un 2019. gadu Covid-19 ietekmes un 2021. gada pirmsziemsvētku periodā prognozētā lielākā pieprasījuma dēļ.
                  
               
                     (7)
                  
                  
                     Efektivitātes dēļ un atkāpjoties no Lēmuma (ES) 2015/2332 (ECB/2015/43) 3. panta 7. punkta noteikumiem par ad hoc apstiprinājuma lūgumiem Latvijas un Slovākijas gadījumā, ir lietderīgi, ka ECB Padome veic šīs izmaiņas, grozot Lēmumu (ES) 2020/1997 (ECB/2020/57).
                  
               
                     (8)
                  
                  
                     Tādēļ attiecīgi jāgroza Lēmums (ES) 2020/1997 (ECB/2020/57),
                  
               IR PIEŅĒMUSI ŠO LĒMUMU.
         
            1. pants
            Grozījumi
            Lēmuma (ES) 2020/1997 (ECB/2020/57) 2. panta tabulu groza šādi:
            
                        1)
                     
                     
                        rindu atttiecībā uz Latviju aizstāj ar šādu:
                        
                                    “Latvija
                                 
                                 
                                    10,6
                                 
                                 
                                    0,2
                                 
                                 
                                    10,8”;
                                 
                              
                  
                        2)
                     
                     
                        rindu atttiecībā uz Nīderlandi aizstāj ar šādu:
                        
                                    “Nīderlande
                                 
                                 
                                    50,0
                                 
                                 
                                    0,1
                                 
                                 
                                    50,1”;
                                 
                              
                  
                        3)
                     
                     
                        rindu atttiecībā uz Slovākiju aizstāj ar šādu:
                        
                                    “Slovākija
                                 
                                 
                                    16,0
                                 
                                 
                                    2,0
                                 
                                 
                                    18,0”.
                                 
                              
                  
         
            2. pants
            Stāšanās spēkā
            Šis lēmums stājas spēkā dienā, kurā to paziņo adresātiem.
         
         
            3. pants
            Adresāti
            Šis lēmums adresēts dalībvalstīm, kuru valūta ir euro.
         
         
            Frankfurtē pie Mainas, 2021. gada 2. novembrī
            
               
                  ECB prezidente
               
               Christine LAGARDE
            
         
         
            (1)  Eiropas Centrālās bankas Lēmums (ES) 2020/1997 (2020. gada 24. novembris) par 2021. gada monētu emisijas apjoma apstiprināšanu (ECB/2020/57) (OV L 410, 7.12.2020., 104. lpp.).
         
            (2)  Eiropas Centrālās bankas Lēmums (ES) 2015/2332 (2015. gada 4. decembris) par euro monētu emisijas apjoma apstiprināšanas procedūru (ECB/2015/43) (OV L 328, 12.12.2015., 123. lpp.).